A întârziat un minut și a devenit milionară. Cum a câștigat o americancă două milioane de dolari "din greșeală".
O femeie a cumpărat din greșeală un bilet de loterie pentru o altă extragere decât cea la care dorea să participe. În urma extragerii, femeia a câștigat două milioane de dolari.
O femeie din Carolina de Nord a cumpărat din greșeală un bilet pentru o extragere viitoare, după ce a ratat limita de cumpărare cu un minut. "Greșeala" s-a dovedit mai mult decât fericită, femeia reușind să câștige două milioane de dolari în urma extragerii.Miercuri, Elizabeth Johnson s-a grăbit să cumpere un bilet la Powerball pentru extragerea de seară, după "o zi plină la muncă". Potrivit Metro, femeia a crezut că și-a cumpărat biletul la timp, folosind site-ul loteriei, dar de fapt a ratat ora-limită și a cumpărat un tichet pentru tragerea de sâmbătă. O "greșeală" extrem de norocoasă, scrie presa americană. Biletul de trei dolari al femeii a bifat cele cinci numere extrase pentru a câștiga premiul de un milion de dolari. De asemenea, datorită unui bonus care dubla premiul, câștigurile americancei s-au dublat.Potrivit North Carolina Education Lottery, șansele de a nimeri toate cele cinci numere câștigătoare sunt foarte mici, 1 din 11,6 milioane de încercări.După ce a câștigat Elizabeth a spus: "A fost cu siguranță un șoc. Când am primit mesajul că am câștigat, mi-am spus: "Nu e posibil, nici măcar nu am jucat în seara asta".